Kløftefoss stoppested

Kløftefoss stoppested ligger på Krøderbanen. Den ble tatt i bruk 1891 under navnet Ramfos holdeplass. 

Da Ramfos Træsliberi ble opprettet i 1891 ble det bygget et sidespor dit fra holdeplassen. Senere ble stedet utstyrt med tømmerrampe.

Rundt 1905 ble Ramfoss oppgradert til stoppested, og 15. mars 1923 fikk den det navnet den har i dag. 

19. januar 1958 ble den kommersielle passasjertrafikken innstilt (overført til buss), godstrafikken ble innstilt 1. mars 1985. Siden 1986 eies stasjonsområdet og resten av banen av Stiftelsen Krøderbanen.

Kløftefoss fikk status som stasjon (i jernbanens gamle betydning av ordet) først i museumsbanetid. Stasjonen kan sende togmeldinger til nabostasjonene Snarum og Kløftefoss. Tog kan også krysse på Kløftefoss.

Stasjonen har i dag plattform til to spor (spor 1 og 2) og lasterampe mot et tredje spor (spor 3). En restaurert tømmerrampe står langs spor 3.

 Bygninger 
1928 ble vokterboligen på Ula flyttet til Kløftefoss som ekspedisjonsbygning. Ekspedisjonsbygningen ble revet 1969-1970 og erstattet med en brakke. 

Bygningen øst for brakken er flyttet dit fra Svenkerud på Bergensbanen.

 Referanser 

 Eksterne lenker 
 Kløftefoss stoppested på Stasjonsdatabasen

Kategori:Stasjoner på museumsjernbaner i Norge
Kategori:Jernbanestasjoner i Buskerud
Kategori:Jernbanestasjoner åpnet i 1891
Kategori:1891 i Norge
Kategori:Jernbanebyggverk i Modum
Kategori:Jernbanestasjoner på Krøderbanen